open-index/open-wikipedia-markdown huggingface dataset:
Silje Torp

**Silje Torp** () er ein norsk skodespelar, forfattar, trenar og mentaltrenar.

Ho gjekk på Statens Teaterhøgskole 1997-2000. Før det budde ho i Italia i tre år og gjekk på kunstakademi i Carrara og utdanna seg til å verta skulptør/steinhoggar.

Ho spelte rolla som den sterke skjoldmøya Frøya i sesong 1, 2 og 3 av TV-serien *Norsemen/Vikingane*. Serien vart fyrst vist på NRK, og seinare på strømmeplattformen Netflix. Ho var blant anna kjend frå før av for rolla som lensmannen Mette Hansen i *Lilyhammer 2*.

Dei seinare åra har ho utdanna seg til personleg trenar og mentaltrenar, og gav i januar 2019 ut boka *Sterk med strikk* på Cappelen Damm.

## Utvald filmografi

* 2016 *[[Vikingane]]* (TV-serie) – Frøya
* 2014 *[[Underholdningsavdelingen]]* sesong 2
* 2013 *[[Lilyhammer]] 2* – lensmann Mette Hansen
* 2013 *[[TV-serien Halvbroren|Halvbroren]]* (TV-serie) – danselærer Svae
* 2010-13 *Dag* ses. 1 & 3 (TV-serie) – Marianne Refsnes, Dags søster
* 2010 *[[En ganske snill mann]]* (film) – forulempet kvinne
* 2009 *[[Knerten]]* (film) – Carolina
* 2007 *[[Null-null]]* (Kortfilm)
* 2007 *[[Mars og Venus]]* (film) – Camilla
* 2006 *[[Etaten]] *(TV-serie) – journalist
* 2006 *[[Gymnaslærer Pedersen]]* – Anne Britt Bru
* 2005 *[[Thomas Hylland Eriksen og historien om Origamijenta]]* – Eva Larsen
* 2004 *[[Hawaii, Oslo]]* – Milla, mor til hjertesykt barn
* 2004 *[[Mot Moskva]]* (film) – Rosa
* 2003 *[[TV-serien Glimt|Glimt]]* (kortfilm) – lærer
* 2003 *[[TV-serien Mia|Mia]]* (TV-serie) – Tina
* 2002 *[[Sejer]]* (TV-serie) – politibetjent Tviberg

## Kjelder


**Denne artikkelen bygger på «[[:nb:Silje Torp|Silje Torp]]» frå ,  den 26. november 2021.*  

## Bakgrunnsstoff

*
May-Britt Nordli

**May-Britt Nordli** () er ein norsk lokalpolitikar som representerer Senterpartiet. Nordli var ordførar i Hole kommune frå 1992 til 1995 og var varaordfører i perioden 1999–2003. 

Ho har vore direktør for samfunnsutvikling i KS (tidlegare Kommunenes Sentralforbund) og vart rådmann i Jevnaker kommune i 2012.

## Kjelder


**Denne artikkelen bygger på «[[:nb:May-Britt Nordli|May-Britt Nordli]]» frå ,  den 26. november 2021.*
Maria Dyrhol Sandvik

**Maria Dyrhol Sandvik** () er ein norsk journalist som frå 2018 til 2023 jobba som politisk journalist i Klassekampen. Frå mars 2023 er ho politisk journalist i Morgenbladet. 

Sandvik kjem frå Gursken på Sunnmøre, og har ein mastergrad i samanliknande politikk frå Universitetet i Bergen. Ho har tidlegare arbeidd i avisa Møre og  i Bergens Tidende.

Ho nyttar nynorsk som målform i arbeidet som journalist.

Ho har budd i Andalucía i Spania, og pratar spansk.

## Fotnotar


**Denne artikkelen bygger på «[[:nb:Maria Dyrhol Sandvik|Maria Dyrhol Sandvik]]» frå ,  den 26. november 2021.*
Europameisterskapen på skeiser 2001

**Europameisterskapane på skeiser 2001 for menn og for kvinner** vart avvikla i Baselga di Piné i Italia i tida frå 12. til 14. januar. 31 menn og 23 kvinner frå 17 land deltok i meisterskapen. Deltakarane kom frå Austerrike, Belgia, Finland, Frankrike, Italia, Kviterussland, Nederland, Noreg, Polen, Romania, Russland, Sveits,Sverige, Tsjekkia, Tyskland, Ukraina og Ungarn.

Noreg stilte med fire menn: Petter Andersen, Stian Bjørge, Eskil Ervik, Lasse Sætre, og ei kvinne: Annette Bjelkevik. Noregs beste utøvar, Stian Bjørge, enda på 13. plass.

Dmitrij Sjepel frå Russland vart europameister, han fekk elles bestetida på 1500 meter. Andremann i meisterskapen, Belgias Bart Veldkamp, var bestemann på 5&nbsp;000 m så vel som 10&nbsp;000 m. Tredjemann i meisterskapen, Ids Postma frå Nederland, gjekk fortast av alle på 500 meter. Tyske Gunda Kleemann vart europameister enno ein gong, som så ofte før vann ho også dei to lengste distansane. Claudia Pechstein, som leia etter 500-meteren, kom på andreplass samanlagt. Nederlendaren Renate Groenewold vart diskvalifisert på 500 m, men svarte med å vinne 1500 meter.

## Skeise-EM 2001, menn



Dato: 12.-14. januar

### 500 meter




### 5&nbsp;000 meter




### 1500 meter




### 10&nbsp;000 meter




## Skeise-EM 2001, kvinner



Dato: 12.-14. januar

### 500 meter




### 3000 meter




### 1500 meter




### 5000 meter




## Kjelder

**Denne artikkelen bygger på «[[:nl:Europese kampioenschappen schaatsen 2001|Europese kampioenschappen schaatsen 2001]]» frå ,  den 27. november 2021.*
Henriette Lien

**Henriette Lien** () er ein norsk skodespelar, dansar, programleiar, yogainstruktør, forfattar, foredragshaldar og coach. 

## Karriere
Lien jobba som dansar i fleire musikalar og tv-show frå 1988-1998. Ho vart rikskjendis i såpeserien *[[Hotel Cæsar]]* på TV 2, der ho spelte rollefiguren Ninni Anker-Hansen i periodane 1998–2000 og 2001–2003, og *Hos Martin*, der ho i 2004 og 2005 spelte den karrierebevisste rollefiguren Elisabeth, som var gift med kaféverten Martin (spelt av Sven Nordin). Ho spelte òg mordaren Roxie Hart i musikalen *Chicago* på Oslo Nye Teater. I 2006 var Lien programleiar for danseprogrammet *Dansefeber* på TVNorge saman med Kjetil Tefke. I 2007 gjorde ho jobben åleine og i 2008 delte ho programleiarjobben med ein svensk og ein dansk programleiar i *So You Think You Can Dance Scandinavia*. Ho har òg vore programleiar for *Hit og dit* og *Grease* på TVNorge. Hausten 2009 gjekk Lien frå tv til radio og vart programleiar i programmet *Morgenklubben med Loven & co* på Radio Norge fram til 2016. Lien debuterte som forfattar med boka *En Yogareise* i 2018 og jobbar som i dag hovudsakleg som yogalærar i heile verda. 

## Kjelder

**Denne artikkelen bygger på «[[:nb:Henriette Lien|Henriette Lien]]» frå ,  den 27. november 2021.*  
 
## Bakgrunnsstoff
* Heimesida til Henriette Lien
* Henriette Lien på Internet Movie Database
Marika Lejon

**Marika Lejon** () er ein norsk medievitar og artist.

Lejon er utdanna ved Universitetet i Oslo i medievitskap, der ho tok mastergrad hausten 2010. Ho er òg utdanna ved Norges idrettshøgskole, og i juni 2012 avslutta ho utdanning på NTNU i Gjøvik innan webproduksjon. Sidan 2007 har Lejon arbeidd som journalist og redaktør for fleire magasin og nettsider.

## Bakgrunn som artist
Lejon byrja å komponere musikk som seksåring. Før ho byrja å opptre på TV, deltok ho i blant anna NM i rock 2000 (finale på Rockefeller i Oslo, der ho vart kåra som beste vokalist) og By:larm 2002 (yngste deltakar).

Lejon gav ut sin fyrste singel, *To Milan*, i 2004. Ho deltok i *Kjempesjansen* hausten 2006 med den eigenkomponerte songen «Again» og sigøynarvisa «Nane Tsocha». Lejon deltok i Melodi Grand Prix 2007 med songen «Perfect Sin», som var skriven av svenske Adam Alvermark. Deretter deltok ho i *[[Norske Talenter]]* på TV2. Lejon platedebuterte i 2009 med musikkalbumet *My Fire*. I 2015 gav Lejon ut sitt andre album "Before Death", med meir preg av elektronika-pop og rock.

I 2011 deltok Lejon for andre gong i Melodi Grand Prix med den eigenkomponerte låten «Hungry for You (Gipsy Dance)». Ifølgje ho sjølv vart låten til då ho skreiv masteroppgåva, og lengta etter dans og latter.

Lejon deltok i programmet *Charterfeber* på TV3 i 2011.

## Prisar
11. juni 2018 mottok Lejon Dixi-prisen, utdelt av barne- og likestillingsminister Linda Hofstad Helleland. Lejon mottok prisen på vegne av Kvinnefronten, der ho sit i styret. Ho er redaktør og prosjektleiar i prosjektet "Jeg er et mørketall". Dette er ei plattform der overgrepsuteatte kan dele sine historiar anonymt.

## Referansar

**Denne artikkelen bygger på «[[:nb:Marika Lejon|Marika Lejon]]» frå ,  den 26. november 2021.*
Sumqayit gasskraftverk

**Sumqayit gasskraftverk**, også kjent under det tidlegare russiske nametn **Sumgait**, er eit kombinert olje- og gasskraftverk i byen Sumqayit i Aserbajdsjan. Det har ein installert produksjonskapasitet på 506 MW, fordelt på tre like store turbinar leverte av Siemens AG. Anlegget stod ferdig i 2009. Brenselkjelda er naturgass og olje.

Operatør er det statlege selskapet Azerenerji JSC.

## Kjelder
*Sumqayit CCGT Power Plant  - *Global Energy Observatory*, vitja 8. desember 2019.
Anne Grosvold

**Anne Merete Grosvold** () er ein norsk journalist og programleiar i NRK. Ho er utdanna frå Norsk journalisthøgskole i Oslo.

Med unntak av perioden 1987–1991, då ho var informasjonssjef i Justisdepartementet, har Grosvold sidan byrjinga av 1970-talet jobba i NRK. På 1980-talet var ho blant annan programsekretær ved NRK Nordland. Etter returen til NRK i 1991, var Grosvold programleiar i nyhendeprogram som *Dagsnytt Atten*, *[[Dagsrevyen]]*, *Utenriksmagasinet* og *Redaksjon 21*. I perioden 1993–1996 var Grosvold NRKs korrespondent i Asia med kontor i Beijing. Deretter leida ho *Kulturuke* (2000), *Bokbadet*, *Grosvold* (2000), *Sommeråpent*, *Frokost-TV* (*2003*) og *Det svakeste ledd* (2004). Ho har òg leia ei rekkje evenementsprogram, blant anna TV-aksjonen i 1998 og Brageprisen i 1999.

Frå september 2007 var Grosvold programleiar for talkshowet *Grosvold* på NRK1. Programmet overtok sendetida til *Først og sist* på fredagskvelden etter at programmet til Fredrik Skavlan vart lagt ned våren 2007. Programmet *Grosvold* gjekk i fire sesongar og hadde si siste sending mai 2009. I 2009 starta ho i samarbeid med Ronny Kristoffersen arbeidet på ein ny TV-serie som hadde premiere på NRK i 2010.

I 1998 fekk Grosvold Den store journalistprisen, då ho var programleiar for *Redaksjon 21*. Ho har dessutan vunne prisar som årets TV-namn i 1996 og årets namn 1996 og 1997. I 2007 fekk Grosvold Seerprisen. I 2016 mottok ho heidersprisen under Gullruten 2016.

I 2016 melde Grosvold seg inn i Arbeidarpartiet, og i samband med stortingsvalet 2017 vart ho innleia av partiet.

## Personalia
Grosvold har tre systrer som er mykje eldre enn ho er, sidan mor hennar fekk ho då ho var 48 år. Ho har ei dotter, Johanne, som jobbar for Reuters i London.

## Bibliografi

* *Norgess førstedamer: Fem portrett* Gyldendal (2002). Skriven saman med Anne Torjusson Diesen og Hilde Hagevik Odde.

## Programleiarjobbar

* *Er det sant, er det fælt* (1991)
* *KulturEn* (reporter) (1996)
* *Redaksjon 21* (som hovudprogramleiar frå 1996 til 1999) (1996–00)
* *Bokbadet* (serien vart ikkje fjernsynssendt før hausten 1996, og frå 2006 berre sendt på Nett-TV på heimesida til Bokklubben) (1992–1993) & (1999–2004)
* *Grosvold* (2000) (kulturprogram) (2000)
* *Kulturuke* (2000)
* *Kongelige førstedamer* (2001)
* *Frokost-TV* (2001 & 2003-05)
* *Det svakeste ledd* (2004)
* *Sommeråpent* (2002–06)
* *Grosvold* (2007–09)
* *Dagsnytt Atten* (2009-15)

## Referansar

**Denne artikkelen bygger på «[[:nb:Anne Grosvold|Anne Grosvold]]» frå ,  den 27. november 2021.*
Jenny Jenssen

**Jenny Jenssen** () er ein norsk vokalist og artist/entertainar. Ho er kjend både som frontfigur i gruppa Septimus, soloartist og frå 2019 programleiar i radiokanalen P10 Country. Ho har drive utstrakt turnéverksemd i Noreg og har opptredd i TV og på radio ved fleire høve, blant anna i feelgoodprogrammet *Fem folkekjære fra Momarkedet*. Jenssen deltok i den norske finalen i Melodi Grand Prix i 2007 og i delfinalen 2020. Jenssen har selt over 300 000 plater, motteke éi dobbel platinaplate og fire gullplater. 

Jenssen har vore med i draumekoret til Bettan og sunge duett med Bjarte Hjelmeland. I 2007 debuterte Jenssen som skodespelar i TV-serien *Willys jul*.

I 2010 var Jenssen med i *Maestro* på NRK1. Våren 2011 deltok Jenssen og familien i programmet *Charterfeber – Kjentfolk på tur* på TV3. Hausten 2012 var Jenssen deltakar i *[[Stjernekamp]]* på NRK1. I mars 2013 var ho igjen å sjå som deltakar i *4-stjerners middag* saman med Jannecke Øinæs, Beint Høie og Assad Arif.

Hausten 2014 feira Narvik Kulturhus Jenssen med festtilstellinga *50 år i livet – 40 år på scenen*.

## Diskografi

### Med Septimus

* *Septimusikk 4* (Columbia)  1991
* *Septimusikk 5*  (Columbia)  1993
* *Min sang* (Tylden)  1995
* *Fri* (Tylden) 1997
* *Våre aller, aller bæste* (Tylden) 1999
* *12 rette* (Tylden) 2001
* *Det beste av det meste – Septimus 40 år* (*Pinadø*) 2011

### Utgjevingar som soloartist

* *Det e mannfolk nok* (Tylden) 1998
* *Pinadø* (Showtime Records) 2003
* *Blå rose* (Showtime Records 2003)
* *Jennys jul* (Pinadø) 2004
* *Frihet* (Pinadø) 2006
* *De beste fra Jenny* (Pinadø) 2007
* *Fint vær* (Pinadø) 2009
* *From Our Hearts* (Pinadø) 2010 med Åre Benoni
* *Det beste av det meste – Septimus 40 år* (Pinadø) (2011)
* «Mr. Hello» (singel, MGP-låt) (Pinadø) (2020)

## Referansar

**Denne artikkelen bygger på «[[:nb:Jenny Jenssen|Jenny Jenssen]]» frå ,  den 26. november 2021.*
Maria Montessori

**Maria Montessori** () var ein italiensk lege og læringsreformator. Ho utførte vitskapleg arbeid innan fleire felt: psykiatri, pedagogikk og antropologi. 

Foreldra hennar ønskte at ho skulle utdanna seg til jordmor, men ho ville ikkje akseptera ei tradisjonell kvinnerolle. Ho byrja i staden å studera matematikk og teknikk, før ho fekk interesse for biologi og medisin. Ho tok medisineksamen i 1896. Den første tilsetjinga si som lege fekk ho ved den psykiatriske klinikken til universitetet, og der kom ho for første gong i kontakt med utviklingshemma barn. Ho vart overtydd om at desse barna kunne læra mykje berre dei fekk tilrettelagt undervisning.

Då Montessori ikkje lenge etter vart leiar for ein statleg undervisningsanstalt for psykisk utviklingshemma, fekk ho ei ny moglegheit til å prøva ut ideane sine. Ho fann ut at barna kunne læra seg mykje som i utgangspunktet verka umogleg.«Eg har lukkast i lære eit fleirtal av dei utviklingshemma borna frå mentalsjukehuset å lesa og skriva så bra, at eg lét dem delta i opptaksprøvene til ein skule for normalt utvikla barn, og dei klarte prøva … Medan alle beundra framstega deira, leita eg etter årsaka til at dei vanlege skulars lykkelege, friske born kunne haldast på eit så lågt nivå at dei i intelligenstestane kunne sidestillast med mine tilbakestående elevar.» (Maria Montessori, *Montessorimetoden* 1909)I 1898 fødde ho sonen Mario Montessori sr. utanfor ekteskap og plasserte han hos ein familie på den italienske landsbygda.

Då ho nokre år seinare, etter studium i blant annan psykologi, overtok leiinga for ein dagheim i slumkvartera i Roma, prøvde ho ut teoriane sine på normalt utvikla barn. Det var her ho fekk idear og oppdaga viktige og ukjende fakta om åtferda til barn.

## Montessori-skular
Montessori opna ei rekkje skular der metodane hennar vart nytta. Ho reiste rundt for å utdanna lærarar og for å grunnleggja atter nye skular. Rykta om undervisingsmetoden spreidde seg raskt og han vart populær i fleire europeiske land, særleg Nederland og Storbritannia.

I 1939 vart ho invitert av Teosofisk samfunn til India. Dette skjedde medan fascistane hadde makta i Italia, og Montessori nytta høvet og rømde frå landet og flytta til India saman med sonen Mario Montessori sr. Der budde ho til 1947.

Dette er grunnen til at det er India som er det landet med flest montessoriskular i verda. Ho arbeidde dei siste åra  av livet med å utdanna lærarar som i ånda hennar skulle utvikla metodane hennar vidare.

Interessa hennar for undervising for fred førte til at ho fleire gonger vart nominert til Nobels fredspris.

Etter at Montessori døydde har interessa for metodane hennar enno å spreia seg, og i dag finst det ei rekkje skular og barnehagar basert på hennar prinsipp i mange land i verda. Hennar tankar er grunnlaget for Montessoriskulane (inkl. Montessoribarnehaaer).

## Kjelder

**Denne artikkelen bygger på «[[:nb:Maria Montessori|Maria Montessori]]» frå ,  den 27. november 2021.*  

## Bakgrunnsstoff
Verdscupen i alpine greiner 2000/Kvinner

**Verdscupen i alpine greiner for kvinner i 2000**-sesongen tok til 30. oktober 1999 i Tignes i Frankrike og vart avslutta 19. mars 2000 i Bormio i Italia. Turneringa omfatta 39 renn og 40 tevlingar. Tevlingane fordelte seg på 10 slalåmrenn, 11 storslalåmrenn, 8 super-g-renn, 10 utforrenn og ei kombinasjonstevling, den siste baserte på allereie avvikla enkeltrenn i slalåm og utfor.

Renate Götschl frå Austerrike sikra seg den store FIS-premien som vinnar av verdscupen i alpine greiner 2000. På ein klar andreplass kom landskvinna Michaela Dorfmeister,  Régine Cavagnoud frå Frankrike vart nummer 3.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder

**Denne artikkelen bygger på «[[:de:Alpiner Skiweltcup 1999/2000|Alpiner Skiweltcup 1999/2000]]» frå ,  den 28. november 2021.*
Bedburg

**Bedburg** er ein by og ein kommune vest i delstaten Nordrhein-Westfalen i Tyskland. Kommunen sitt flatemål er 80,4 km² og folketalet er 23&nbsp;500. Byen ligg 70 meter over havet ved elva Erft.

Byen Bedburg voks fram i høgmellomalderen.

## Kjelder

**Denne artikkelen bygger på «[[:de:Bedburg|Bedburg]]» frå ,  den 28. november 2021.*  

## Bakgrunnsstoff
*
Geseke

**Geseke** er ein by og ein kommune i krinsen Soest i delstaten Nordrhein-Westfalen i Tyskland. Kommunen sitt flatemål er 97,9 km² og folketalet er ikring 21&nbsp;500. Byen Geseke ligg på eit høgdedrag, 105 meter over havet, ei 15 km sørvest om Paderborn.

## Kjelder

**Denne artikkelen bygger på «[[:de:Geseke|Geseke]]» frå ,  den 28. november 2021.*  

## Bakgrunnsstoff

*
Europameisterskapen på skeiser 2002

**Europameisterskapane på skeiser 2002 for menn og for kvinner** vart avvikla i Erfurt i Tyskland i tida frå 4. til 6. januar. 33 menn og 25 kvinner frå 18 land deltok i meisterskapen. Deltakarane kom frå Austerrike, Belgia, Finland, Frankrike, Italia, Kviterussland, Latvia, Nederland, Noreg, Polen, Romania, Russland, Sveits,Sverige, Tsjekkia, Tyskland, Ukraina og Ungarn.

Noreg stilte med tre menn: Petter Andersen, Stian Bjørge, Eskil Ervik, og to kvinner: Annette Bjelkevik og Anette Tønsberg. Ervik vart best av dei norske med sin fjerdeplass, Andersen vart nummer 5 og Tønsberg nr 10.

Nederlendaren Jochem Uytdehaage vart europameister framom landsmannen Carl Verheijen, fjorårsvinnar Dmitrij Sjepel kom på tredjeplass. Norske Petter Andersen gjekk fortast av alle på dei to kortaste distansane, Verheijen vann 5&nbsp;000 meter og tyske Frank Dittrich milløpet. Tyske Anni Friesinger vart europameister for andre gong, ho vann òg dei tre kortaste distansane og kom like bak landskvinna Claudia Pechstein på 5&nbsp;000 meter. Same Pechstein kom på andreplass samanlagt, nederlandske Renate Groenewold vart nummer tre.

## Skeise-EM 2002, menn



Dato: 4.-6. januar


### 500 meter





### 5&nbsp;000 meter





### 1500 meter





### 10&nbsp;000 meter





## Skeise-EM 2002, kvinner



Dato: 4.-6. januar


### 500 meter





### 3&nbsp;000 meter





### 1500 meter





### 5&nbsp;000 meter





## Kjelder

**Denne artikkelen bygger på «[[:nl:Europese kampioenschappen schaatsen 2002|Europese kampioenschappen schaatsen 2002]]» frå ,  den 28. november 2021.*
Annika Momrak

**Annika Sveinsson Momrak** () er ein norsk youtubar, musikar og programleiar frå Bø i Telemark. 

## Bakgrunn og virke
Momrak var medlem av gruppa Unik 4 som vann MGPjr 2013 med songen «Så sur da».

Momrak er saman med Martha Leivestad og Karsten Blomvik programleiar i humorkollektivet NRK 4ETG, der dei lastar opp to videoar i veka.

Momrak deltok fyrste sesong av *Ikke lov å le på hytta* og *Spårtsløpet* på strøymetenesta VGTV.

## Referansar

**Denne artikkelen bygger på «[[:nb:Annika Sveinsson Momrak|Annika Sveinsson Momrak]]» frå ,  den 28. november 2021.*
Artisten Sval

**Sval Rosenløw Eeg** () er ein norsk songar som brukar artistnamnet **Sval**. Sval vann Melodi Grand Prix junior i 2011 med songen «Trenger deg», som handlar om venskap.

Våren 2014 kom hennar fyrste singel etter Melodi Grand Prix junior. Sidan har ho gjeve ut fleire singlar.

Sval albumdebuterte i februar 2016 med *Mellom oss*.

Sval er dotter av forfattaren Harald Rosenløw Eeg.

## Diskografi

; **Album**

* *Mellom oss*  (Warner Music, 2016) under lisens frå label - Aiko Music.

; **Singlar**

* «Tidsfrist» (2014)
* «Fasitsvar» (2014)
* «Plan B» (2014)
* «To år tilbake» (2015, frå albumet *Mellom oss*)
* «Tilbakefall» (2016, frå albumet *Mellom oss*)
* «*Trustless*» (2016, frå albumet Trustless)
* «Something» (2018)
* «Breathe Easy» (2019)

## Referansar

**Denne artikkelen bygger på «[[:nb:Sval (artist)|Sval (artist)]]» frå ,  den 28. november 2021.*
Martha Leivestad

**Martha Steinsland Leivestad** () er ein norsk youtubar og programleiar oppvaksen på Stord i Vestland.

## Bakgrunn og virke
Leivestad har bachelorgrad i film og tv-kreatør frå Westerdals i Oslo.

Sidan 2018 har Leivestad vore ein del av YouTube-kanalen til NRK 4ETG og kom i 2021 med sitt eige program, *Martha blir rik,* på NRK. 

Leivestad har òg medverka i NRK-programmet *Avkledd* med Jenny Skavlan og *Ikke lov å le på hytta* på VGTV.

## Referansar

**Denne artikkelen bygger på «[[:nb:Martha Leivestad|Martha Leivestad]]» frå ,  den 28. november 2021.*
Øvre Canada

**Provinsen Øvre Canada** (fransk *Province du Haut-Canada*, engelsk *Province of Upper Canada*) var ein britisk koloni langs nord- og austsidene av Lake Huron og Lake Superior til vasskiljet mot Ottawa-elva. Provinsen eksisterte i perioden 1791-1841. Han omfatta det sørlege av dagens Ontario-provins og ein stor del av det nordlege av han i form av området som gjekk under namnet Pays d'en Haut i den tidlegare franske kolonien Ny-Frankrike. Provinsen blei avstått til Storbritannia etter at britane sigra over franskmennen i Sjuårskrigen, òg kalla den franske og indianske krigen i Nord-Amerika. Øvre Canada var blitt eit område der britiske lojalistar flykta etter den amerikanske revolusjonen.

Provinsen Øvre Canada blei skipa gjennom Konstitusjonsloven frå 1791, som endra provinsen Québec til provinsen Øvre Canada og provinsen Nedre Canada. Ordet «øvre» viser til det geografiske området lenger oppe ved elva Saint Lawrence ved utspringet samanlikna med  Nedre Canada, som låg lenger nedover elva mot munningen hennar i Saint Lawrence-bukta.

Kolonien opphøyrde å eksistera i 1841, då han blei slått saman med Nedre Canada til Provinsen Canada.

## Kjelder

**Denne artikkelen bygger på «[[:da:Øvre Canada|Øvre Canada]]» frå ,  den 28. november 2021.*
Margrethe Røed

**Margrethe Røed** () er ein norsk programleiar i NRK Barne-TV og Super Barne-TV på TV- og radiokanalen NRK Super. 

Røed tok i 2001 cand.mag. ved NTNU i Trondheim i faga teater, drama og musikk.  Etter eit par år frilans fekk ho sommaren 2004 jobb som programleiar i Barne-TV på NRK. Ho var gravid då ho deltok i Skal vi danse 2009 på TV 2 saman med Asmund Grinaker. Røed har òg vore med i TV-programma *Beat for beat* og *De ukjente*. I sesongane 2010-11 og 2011-12 spelte ho hovudrolla, Tura, i teaterversjonen av *[[Jul i Blåfjell]]* på Folketeateret. Røed har sidan 2010 vore programleiar i *Julemorgen* på NRK. I 2011 til 2015 var Røed programleiar for *Melodi Grand Prix Junior* og vore programleiar i *Amigo Grande* på NRK og NRK Super i 2012. I 2021 var Røed deltakar i andre sesong av *Kompani Lauritzen*.

## Referansar

**Denne artikkelen bygger på «[[:nb:Margrethe Røed|Margrethe Røed]]» frå ,  den 28. november 2021.*
Aubenas

**Aubenas** er ein by og ein kommune i sørdelen av Ardèche i Frankrike med 12&nbsp;000 ibuarar. Elva Ardèche renn gjennom kommunen.

Turisme og foredling av ost og kastanje er hovudnæringar i kommunen.

Amandine Leynaud er frå Aubenas.

## Kjelder

**Denne artikkelen bygger på «[[:de:Aubenas|Aubenas]]» frå ,  den 29. november 2021.*
Verdscupen i alpine greiner 2001/Kvinner

**Verdscupen i alpine greiner for kvinner i 2001**-sesongen tok til 28. oktober 2000 i Sölden i Austerrike og vart avslutta 11. mars 2001 i Åre i Sverige. Turneringa omfatta 33 renn og 34 tevlingar. Tevlingane fordelte seg på 9 slalåmrenn, 8 storslalåmrenn, 8 super-g-renn, 8 utforrenn og ei kombinasjonstevling, den siste baserte på allereie avvikla enkeltrenn i slalåm og utfor.

Janica Kostelić frå Kroatia gjekk til topps i turneringa framom fjorårsvinnar Renate Götschl frå Austerrike. Régine Cavagnoud frå Frankrike vart, som året før, nummer 3.

## Samanlagt

### Slalåm

### Storslalåm

### Super-g

### Utfor

### Kombinasjon

## Kjelder

**Denne artikkelen bygger på «[[:de:Alpiner Skiweltcup 2000/01|Alpiner Skiweltcup 2000/01]]» frå ,  den 30. november 2021.*
Luckenwalde

**Luckenwalde** er ein by og kommune i delstaten Brandenburg i Tyskland med 20&nbsp;000 ibuarar. Byen ligg 50 km sør om Berlin.

Frå 1939 til 1945 låg ein leir for krigsfangar (Stalag III-A) ved Luckenwalde. Nordmennene Anders Hammerseth, Alv Kjøs, Helge Løvland og Otto Ruge var mellom fangane i leiren.

## Kjelder

**Denne artikkelen bygger på «[[:de:Luckenwalde|Luckenwalde]]» frå ,  den 30. november 2021.*  

## Bakgrunnsstoff

*
Philip de László

**Philip Alexius de László** () var ein ungarsk malar som særleg er kjend for portretta sine av kongelege og adelege kundar. Han var ein av dei leiande portrettmålarane i byrjinga av 1900-talet.

## Karriere
Philip de László var fødd i Budapest som **Laup Fülöp Elek**, son av ein jødisk skreddar, Adolf Laup.  Familien endra etternamnet sitt til László i 1891.

Då han var ung var han tilsett som lærling hos ein fotograf, medan han samtidig studerte kunst. László fekk ein plass på det Nasjonale Kunstakademiet der han studerte under Bertalan Székely og Károly Lotz. Sidan studerte han i München og Paris. 

Portrettet hans av pave Leo XIII gav han ein gullmedalje ved Verdsudstillinga i Paris i 1900.

I 1903 flytta László til Wien og i 1907 til London, der han budde resten av livet.

Kundane hans gav han ei rekkje talrike medaljar og ærestilvisingar. I 1909 blei han æresmedlem av Royal Victorian Order, som han fekk av kong Edvard VII av Storbritannia.

I 1912 blei han adla av keisar Frans Josef I av Austerrike-Ungarn, under namnet **László de Lombos**. Familien forkorta sidan namnet til **de László**.

I 1914 blei László britisk statsborgar, men under fyrste verdskrigen sat han internert i 12 månader frå 1917 til 1918.

László fekk eit hjarteåtak i 1936 og igjen året etter, då han døydde. Då han døydde hadde han måla over 2700 portrett. I 1939 kom boka *Portrait of a Painter*. *The authorised Life of Philip de László* ut. Bogen var skriven i samarbeid med László.

## Galleri

Fil:Laszlo - Sir Alfred East.jpg|Alfred East, 1907
Fil:Princess Louise of Battenberg1907.jpg|Louise Mountbatten, dronning av Sverige
Fil:Philip de Laszlo - Kronprinzessin Cecilie.jpg|Cecilie av Mecklenburg-Schwerin
Fil:Fülöp László - XIII. Leó pápa - 3206 - Hungarian National Gallery.jpg|Pave Leo XIII
Fil:László Erzsébet királyné.jpg|Elisabeth av Austerrike-Ungarn
Fil:Philip Alexius de Laszlo - Wilhelm II, Deutscher Kaiser, 1908.jpg|Vilhelm II av Tyskland
Fil:Laszlo - Prince Andrew of Greece.jpg| Andreas av Hellas
Fil:Portrait of Knyaginya Marie Louise of Bourbon-Parma of Bulgaria - oil painting.jpg|Fyrstinne Marie Louise av Bulgaria.
Fil:Ivy Gordon-Lennox by Philip de László.jpg|Ivy Cavendish-Bentinck, hertuginne av Portland
Fil:Armand de Gramont.jpg|Armmann de Gramont, hertug de Guiche
Fil:Laszlo - Queen Olga of Greece.jpg| Olga Konstantinovna av Russland, dronning av Hellas
Fil:Laszlo - Prince Louis of Battenberg.jpg|Prins Louis av Battenberg, 1910
Fil:Laszlo - Countess Dénes Széchényi.jpg|Countess Dénes Széchényi, 1912
Fil:Princess Louise Laszlo.jpg|The Princess Louise, Duchess of Argyll widowed, 1915
Fil:The Son of the Artist by Philip de László.jpeg|*The Son of the Artist*, #1917
Fil:Marquise Hélie de Noailles.jpg|Portrait of Corisande, Marquise de Noailles, omlag 1902
Fil:Laszlo - The Rt. Hon. Sir Austen Chamberlain.jpg| Portrait of The Rt. Hon. Sir Austen Chamberlain, 1920
Fil:Elaine, Duchesse de Gramont.jpg|Elaine, Duchesse de Gramont
Fil:George Bell 1931 cropped.jpg|George Bell, biskop av Chichester


## Kjelder

**Denne artikkelen bygger på «[[:da:Philip de László|Philip de László]]» frå ,  den 30. november 2021.*  
 

## Bakgrunnsstoff
Europameisterskapen på skeiser 2003

**Europameisterskapane på skeiser 2003 for menn og for kvinner** vart avvikla i Thialf-ishallen i Heerenveen i Nederland i tida frå fredag 3. til sundag 5. januar. 29 menn og 22 kvinner frå 17 land deltok i meisterskapen. Deltakarane kom frå Austerrike, Belgia, Finland, Frankrike, Italia, Kviterussland, Nederland, Noreg, Polen, Romania, Russland, Sveits,Sverige, Tsjekkia, Tyskland, Ukraina og Ungarn.

Noreg stilte med tre menn: Petter Andersen, Eskil Ervik, Lasse Sætre, og to kvinner: systrene Annette og Hedvig Bjelkevik. Ervik vart best av dei norske med ein sjetteplass, Sætre kom nest på nummer 9.

Nederlendaren Gianni Romme vart europameister framom landsmennene Rintje Ritsma og Mark Tuitert. Romme stod for bestetida på alle dei tre lengste distansane, russiske Aleksandr Kibalko gjekk fortast på 500 meter. Tyske Anni Friesinger forsvarte meistertittelen, og vann, som året før, dei tre kortaste distansane. Landskvinna Claudia Pechstein var best alle på 5000 meter og kom på andreplass samanlagt, nederlandske Renate Groenewold vart nummer tre samanlagt, også desse plasseringane nett som i 2002.

## Skeise-EM 2003, menn



Dato: 3.-5. januar


### 500 meter





### 5&nbsp;000 meter





### 1500 meter





### 10&nbsp;000 meter





## Skeise-EM 2003, kvinner



Dato: 3.-5. januar


### 500 meter





### 3000 meter





### 1500 meter





### 5000 meter





## Kjelder

**Denne artikkelen bygger på «[[:en:Europese kampioenschappen schaatsen 2003|Europese kampioenschappen schaatsen 2003]]» frå ,  den 29. november 2021.*
Amandine Leynaud

**Amandine Suzanne Monique Leynaud** () er ein fransk handballspelar frå Aubenas i Frankrike. Ho er både verdsmeister, europameister og olympisk meister med det franske landslaget. Sidan 2018 er ho målvakt i den ungarske toppklubben Győri ETO.

## Karriere
### Klubbspel
Leynaud var Metz-spelar perioden 2004-12. Seks av dei åtte sesongane vart ho fransk meister. Ho gjorde deretter teneste i Oltchim Valcea, den rumenske toppklubben som i 2013 gjekk konkurs og vart oppløyst. Åra frå 2013 til -18 vart ho makedonsk meister med Vardar. Frå hausten 2018 vakta ho målet for Győri ETO, den ungarske toppklubben som våren 2019 gjekk til topps i EHF-meisterligaen.

### Landslagsspel
Leynaud var med i den franske meisterskapstroppen fyrste gongen ved Handball-VM 2007, og siste gongen Sommar-OL i 2021. Ho var med å vinne VM-gull i 2017, EM-gull i 2018 og OL-gull i 2021. Dessutan var ho med om å vinne to VM-sølv, OL-sølv i 2016, EM-sølv og EM-bronse.

## Kjelder

**Denne artikkelen bygger på «[[:de:Amandine Leynaud|Amandine Leynaud]]» frå ,  den 29. november 2021.*
Laura Marano

**Laura Marie Marano** () er ein amerikansk skodespelar og songar. Ho er best kjend for rolla si som Ally Dawson i Disney Channel-serien *[[Austin & Ally]]*. Ho hadde òg ei rolle i *Without A Trace*, der ho spelte dottera til hovudrolla. Marano har hovudrolla i indiefilmen *A Sort Of Homecoming*. I 2015 hadde ho hovudrolla i Disney-filmen *Bad Hair Day.* Rollefiguren hennar heitte Monica Reeves, og ein av motspelarane i filmen var Leigh-Allyn Baker.

Marano vart fødd i Los Angeles i California. Ho er dotter av Damiano og Ellen Marano. Den eldre systera hennar, Vanessa, er òg skodespelar. Faren Damiano har italienske røter. Marano har kombinert filmrollene med skulearbeid, og var på skulen to dagar i veka. I eit intervju har ho opplyst at «eg går på ein offentleg vidaregåande skule, og venene mina og alle der har vore veldig støttande. Det er fint å ha nokon så støttande rundt meg når eg ikkje jobbar, sjølv om venene mine på settet er heilt fantastiske.»

## Karriere

### Skodespelar
Marano fekk det fyrste skodespelaroppdraget sitt då ho var fem år gammal. Sidan har ho jobba med fleire produksjonar for Stage Door Theater i California. Ho har vore med i fleire reklamar, og har hatt mindre roller i TV-seriar som *Ghost Whisperer* og *Medical Investigation*. Ho har òg dubba i animasjonsfilmar som *Nemo* og *[[Ice Age]]*. I filmen *The Jacket*, der Keira Knightley hadde ei av hovudrollene, spelte Marano Knightleys rollefigur som barn. Ho hadde òg ei fast rolle i FOX-serien *Are You Smarter Than a 5th Grader?*.

Marano var med i fleire episodar av serien *The Sarah Silverman Program*. I pilotepisoden til serien spelte ho Sarah Silverman som barn. Regissørane likte rolleprestasjonen så godt at dei i ein seinare episode gav ho ei større rolle, som vinnaren av ein venleikskonkurranse. Brian Pohsen, som kommenterte showet i DVD-utgåva, noterte at Marano ofte kunne både sine eigne og replikkane til andre skodespelarar betre enn dei fleste på settet.

I 2011 fekk ho rolla som Ally Dawson i *Austin & Ally*.

### Musikk
I 2013 spelte Marano inn fire solosongar og ein duett med Ross Lynch for *Austin & Ally: Turn It Up*. Songen *Me and You* hamna på sjetteplass på Billboard-lista. «Redial» låg meir enn fire veker på åttandeplassen på den amerikanske hitlista. Marano spelte òg inn duetten «I Love Christmas» med Ross Lynch for det tredje julealbumet til Disney. Han hamna på femtiandeplass på Billboard si juleliste.

I mars 2015 skreiv Marano platekontrakt med plateselskapet Big Machine Records, og vart dermed den fyrste popartisten til selskapet.

## Filmografi

## Diskografi

### Album

### Singlar

### Andre framferder

### Musikkvideoer

## Kjelder


**Denne artikkelen bygger på «[[:nb:Laura Marano|Laura Marano]]» frå ,  den 30. november 2021.*  

## Bakgrunnsstoff

*
Blas Cantó

**Blas Cantó Moreno** () er ein spansk songar. Han vart kjend i Spania som eit av medlemmane i det spanske bandet Auryn, og i 2017 starta han ein solokarriere. Cantó skulle representere Spania i Eurovision Song Contest 2020 i Rotterdam i Nederland med songen «Universo», men tevlinga vart avlyst på grunn av koronavirusutbrotet i Europa vinteren 2020. I staden representerte Cantó Spania i Eurovision Song Contest i 2021 med låten «Voy a quedarme».

## Bakgrunn
Som åtteåring i 2000 deltok Cantó i *Veo Veo*, eit talentshow for barn på spansk tv. Fire år seinare deltok han i ''Eurojunior'', den spanske uttakinga til Junior Eurovision Song Contest 2004 på Lillehammer i Noreg. Han kom til finalen med songen «Sentir», men tapte for María Isabel, som seinare òg vann den europeiske finalen på Lillehammer med songen «Antes muerta que sencilla».

I 2009 danna Cantó gutegruppa Auryn saman med Álvaro Gango, Carlos Marco, David Lafuente og Dani Fernández. I 2011 deltok bandet i *Destino Eurovisión*, den spanske uttakinga til Eurovision Song Contest 2011. I likskap med *Eurojunior* vart tevlinga arrangert av kringkastaren TVE. Auryn nådde topp tre i den spanske finalen, men tapte til slutt for Lucía Pérez. 

Etter *Destino Eurovisión* vart Auryn populære, og gruppa slapp sin fyrste singel «Breathe in the Light» seinare same år. Debutalbumet *Endless Road, 7058* vart utgjeve året etter, og både singelen og albumet nådde topp 10 på dei spanske singel- og albumlistene. Oppfølgjaralbumet *Anti-Heroes* kom i 2013 og gjekk rett inn på fyrsteplass på den spanske albumlista og selde seinare til platina. Det tredje albumet til bandet, *Circus Avenue*, kom like etter singelen «Puppeteer». Både albumet og singelen nådde fyrsteplass på dei spanske listene. Det fjerde albumet *Ghost Town* kom i desember 2015, men eit halvt år seinare tok bandet ein pause, og medlemmane konsentrerte seg i staden om soloprosjekt.

I 2016 deltok Cantó i femte sesong av tv-serien *Tu cara me suena*, basert på det amerikanske TV-konseptet *Your Face Sounds Familiar*. I programmet opptrer kjendisar sminka og omkledd som ein kjend eller ikonisk musikkartist. Sesongen hadde premiere på TV-kanalen Antena 3 i oktober 2016, med finalen 3. mars 2017. Med 55 prosent av røystene i telefonavrøystinga, vann Cantó tevlinga.

Cantó skreiv deretter platekontrakt med Warner Music Spain, og slapp sin fyrste solosingel «In Your Bed» på same dag som finalen i *Tu Cara Me Suena*. Han slapp sin fyrste spanskspråklege singel, «Él no soy yo», 9. mars 2018. Singelen selde til platina, og 14. september 201 slapp han sitt fyrste spanskspråklege album, *Complicado*  som debuterte på toppen av den spanske albumlista.

5. oktober 2019 kunngjorde TVE at Cantó skulle representere Spania i Eurovision Song Contest 2020. Han skulle ha delteke med songen «Universo», men tevlinga vart avlyst på grunn av koronavirusutbrotet i Europa vinteren 2020. I staden fekk Cantó representere Spania i 2021 med «Voy a quedarme». Songen fekk berre 6 poeng, alle frå juryavrøystinga, og vart nummer 24 av 26.

## Referansar

**Denne artikkelen bygger på «[[:nb:Blas Cantó|Blas Cantó]]» frå ,  den 1. desember 2021.*
Universo

**«Universo»** (norsk omsetjing 'univers') er ein spansk song som vert framført av den spanske songaren Blas Cantó. Han er skriven av Cantó sjølv saman med Dan Hammond. Songen vart utgjeven 30. januar 2020 og skulle ha vore det spanske bidraget til finalen i Eurovision Song Contest 2020 i Rotterdam laurdag 16. mai. Men tevlinga vart avlyst på grunn av koronavirusutbrotet i Europa vinteren 2020.

## Om songen
«Universo» vart vald internt av den spanske kringkastaren RTVE til å representere Spania i Eurovision Song Contest 2020. Tittelen til songen vart kunngjord 23. januar 2020. Han vart framført av Blas Cantó, ein popsongar som slo gjennom med gutegruppa Auryn. 

Cantó sjølv seier songen «reflekterer ei verd som liknar mi, ved å lytte på han, kan publikum oppdage utviklinga mi. Eg synast det er ein berg-og-dalbane av kjensler». Ifølgje Cantó har songen «ein ny og nokon risikabel stil» for han, men at songen samtidig fangar essensen av han.

Musikkvideoen til «Universo» vart spela inn på Tenerife og Lanzarote.

## Kjelder

**Denne artikkelen bygger på «[[:nb:Universo|Universo]]» frå ,  den 1. desember 2021.*
Voy a quedarme

**«Voy a quedarme»** (norsk omsetjing 'eg vert verande') er ein spansk popballade som vert framført av den spanske songaren Blas Cantó. Han kom ut 10. februar 2021 og er skriven av Cantó sjølv saman med Leroy Sánchez, Daniel Ortega og Dan Hammond. Songen var det spanske bidraget til finalen i Eurovision Song Contest 2021 i Rotterdam laurdag 22. mai.

## Om songen
Blas Cantó vart vald internt av den spanske kringkastaren RTVE til å representere landet i Eurovision Song Contest 2020. Cantó skulle ha delteke med songen «Universo», men tevlinga vart avlyst på grunn av koronaviruspandemien.

I staden vedtok RTVE at Cantó skulle få representere landet på nytt i Eurovision Song Contest 2021. Songaren stod mellom to låtar: «Memoria» og «Voy a quedarme». Tv-sjåarane fekk avgjere kva for ein låt han skulle delta med i eit direktesendt tv-show, *Destino Eurovisión*, på La 1 laurdag 20. februar 2021. I sendinga fekk «Voy a quedarme» 58 prosent av røystene og vart vald til det spanske bidraget i Eurovision Song Contest i Rotterdam. Som eit av dei fem store landa, var Spania direktekvalifisert til finalen laurdag 22. mai 2021. «Voy a quedarme» vart til slutt nummer 24 av 26. Låten fekk 6 poeng, der alle kom frå fagjuryane. Songen fekk 0 poeng i telefonavrøystinga.

## Listeplasseringar

## Referansar

**Denne artikkelen bygger på «[[:nb:Universo|Universo]]» frå ,  den 1. desember 2021.*
Europameisterskapen på skeiser 2004

**Europameisterskapane på skeiser 2004 for menn og for kvinner** vart avvikla i Thialf-ishallen i Heerenveen i Nederland i tida frå fredag 9. til sundag 11. januar. 28 menn og 26 kvinner frå 16 land deltok i meisterskapen. Deltakarane kom frå Austerrike, Belgia, Finland, Italia, Kviterussland, Nederland, Noreg, Polen, Romania, Russland, Sveits,Sverige, Tsjekkia, Tyskland, Ukraina og Ungarn.

Noreg stilte med tre menn: Petter Andersen, Eskil Ervik, Lasse Sætre, og to kvinner: systrene Annette og Hedvig Bjelkevik. Best av desse vart Sætre med ein tiandeplass.

Nederlendaren Mark Tuitert vart europameister framom tre landsmenn. Han vann også 1500-meteren. Andremann Carl Verheijen gjekk inn til siger på både 5000 og 10000 meter. Mika Poutala frå Finland gjekk fortast av alle på 500 meter. I kvinnene sin meisterskap triumferte Anni Friesinger for tredje året i rad, på andreplass kom landskvinna Claudia Pechstein og på tredjeplass kom nederlandske Renate Groenewold, også dei på respektive plassar for tredje gong i rad. Friesinger var best av alle 500 m, Groenewold det same på 1500 m, medan Gretha Smit sigra på 3000 og 5000 meter.

## Skeise-EM 2004, menn



Dato: 9.-11. januar


### 500 meter





### 5&nbsp;000 meter





### 1500 meter





### 10&nbsp;000 meter





## Skeise-EM 2004, kvinner



Dato: 9.-11. januar


### 500 meter





### 3000 meter





### 1500 meter





### 5000 meter





## Kjelder

**Denne artikkelen bygger på «[[:nl:Europese kampioenschappen schaatsen 2004|Europese kampioenschappen schaatsen 2004]]» frå ,  den 1. desember 2021.*
Angermünde

**Angermünde** er ein by og kommune i landkrinsen Uckermark i delstaten Brandenburg i Tyskland med 13&nbsp;500 ibuarar. Byen Angermünde ligg 51 meter over havet, frå byen er det om lag 5 km til landegrensa mot Polen. Med eit flatemål på 324,2 km² er kommunen ein av dei største i heile Tyskland.

Tidlegare var framstillinga av varer i emalje ei hovudnæring i Angermünde. Med sine vatn og skogar har turismen vort ein sentral næringsveg.

Geologen Leopold von Buch og friidrettsutøvaren Hartmut Losch var frå Angermünde.

## Kjelder

**Denne artikkelen bygger på «[[:de:Angermünde|Angermünde]]» frå ,  den 1. desember 2021.*  

## Bakgrunnsstoff

*
Japp

**Japp** er ein sjokolade frå Mondelēz International, som i Noreg vert seld under merkenamnet Freia. 

Sjokoladen består av mjølkesjokolade fylt med karamell og mjuk sjokolademarengs og minner om det konkurrerande sjokoladeproduktet Mars, med ørliten skilnad i både smak og innpakning. Japp vart lansert i Sverige av Marabou, Freia sitt svenske søsterselskap, i 1947. Produktet vart introdusert i Noreg i 1949 av Freia.

Då sjokoladen skulle lanserast i Sverige i 1947 var eit av namneforslaga Japs, det amerikanske slanguttrykk for «japanar». Marabou valde å gjera om «s» til «p» og enda dermed med namnet Japp.

Japp vart produsert på Rodeløkka fram til 2005, då produksjonen vart flytt til Kaunas i Litauen.

## Kjelder







----
**Denne artikkelen bygger på «[[:nb:Japp|Japp]]» frå ,  den 1. desember 2021.*  

## Bakgrunnsstoff
Daim

**Daim** (tidlegare **Dajm**) er ein sjokolade med  kombinasjon av sprø mandelkrokan og mjukt mjølkesjokoladetrekk. Sjokoladen er mest populær i Skandinavia, men vert òg seld i blant anna Frankrike, Tyskland og Storbritannia.

Sjokoladen vart lansert i Sverige og Noreg i 1953, i Finland rundt 1963 og i Danmark i 1971.

Tidlegare heitte sjokoladen Dajm, men han bytta namn i Norden i 1990 for å få same namn i alle land. I Storbritannia heitte sjokoladen tidlegare Dime, men Kraft Foods byta i 2005 namnet til Daim.

Daim vert produsert på ein fabrikk i Upplands Väsby, nord for Stockholm.

I 2007 vart det lansert ein *Limited Edition* Daim med cappuccino-smak, medan det i 2008 kom ein type med skogsbærsmak.

I 2018 vart det lansert eit avgrensa opplag Daim med mintsmak.

## Kjelder

**Denne artikkelen bygger på «[[:nb:Daim|Daim]]» frå ,  den 1. desember 2021.*  
 

## Bakgrunsstoff

* Kraft Foods - Daim
* UK Dime chocolate to become Daim, in line with Europe
La venda

**«La venda»** (norsk omsetjing 'bindet for auga') er ein spansk song som vert framført av den spanske songaren Miki. Han er skriven av Adrià Salas og var eitt av ti deltakarbidrag i den spanske songtevlinga *Operación Triunfo* på RTVE 20. januar 2019. «La venda» vann *Operación Triunfo* med 34 prosent av røystene og var det spanske bidraget til finalen i Eurovision Song Contest 2019 i Tel Aviv laurdag 18. mai. I finalen enda songen på 22. plass av 26 deltakarar og fekk 54 poeng.

Studioversjonen vart utgjeven 7. mars 2019. Den offisielle musikkvideoen er regissert av Adrià Pujol og Fèlix Cortés, og vart spela inn 13. februar 2019 på antikkmarknaden Mercantic i Sant Cugat del Vallès.

## Listeplasseringar

## Referansar

**Denne artikkelen bygger på «[[:nb:La venda|La venda]]» frå ,  den 1. desember 2021.*
Massiel

**María de lós Ángeles Santamaría Espinosa** (), kjend som songaren **Massiel**, er ein spansk popsongar. Massiel vann Eurovision Song Contest 1968 med songen «La, la, la» og slo den britiske popsangeren Cliff Richard og songen hans «Congratulations» med eitt poeng.

## Liv og virke

### Bakgrunn
María de los Ángeles Santamaría Espinosa vart fødd i Madrid. Ho hadde kontakt med songarar og grupper frå tidleg av fordi faren hennar, Emilio Santamaria, arbeidde som manager. I ung alder bestemte ho seg for å verte songar, skodespelar og låtskrivar. 

### Kunstnerisk karriere
Dei fyrste songane til Massiel, «Di que no», «No sé porqué», «Llueve», «No comprendo», «Y sabes qué vi», «Rufo el pescador», «Aleluya» og «El era mi amigo» vart utgjevne i 1966. Songen «Rosas en el mar», skriven av venen hennar Luis Eduardo Aute i 1967, gjorde henne til ein etablert songar i Spania og Latin-Amerika. I 1967 deltok Massiel òg i filmen *Vestida de novia*.

29. mars 1968 vart Massiel spurd om å erstatte låtskrivaren Joan Manuel Serrat som den spanske deltakaren i Eurovision Song Contest. Serrat nekta å delta med mindre han fekk syngje på katalansk i staden for spansk. Ni dagar før tevlinga var Massiel på turné i Mexico, men ho returnerte til Spania, lærte songen og spelte han inn på fem ulike språk for dei ulike juryane. Songen hennar, «La, la, la», var skriven av Ramón Arcusa og Manuel de la Calva. Under finalen i London 6. april fekk ho eitt poeng meir enn favoritten Cliff Richard og vann Eurovision Song Contest. I 2008 hevda ein dokumentar at det spanske TV-selskapet TVE hadde muta europeiske dommarar etter ordre frå Francisco Franco.

Massiel bestemte seg å slutte som musikar i 1996, men gav ut eit album eitt år seinare og endå eit i 2007, saman med nye versjonar av gamle album frå 1970-åra.

Massiel spelte inn ein hiphop-versjon av vinnarsongen «La, la, la» i 1997. Året etter hadde ho hovudrolla i filmen *Cantando a la Vida,* som handla om ein profilert vinnar av ein europeisk songfestival som brått forsvinn.

I 2001 fall Massiel ut av vindauget frå leiegheita si i andre etasje då ho «prøvde å lukka vindaugslemmen» og låg på sjukehus ei tid. I 2005 song ho «La, la, la» på «Congratulations»-konserten i høve femtiårsjubileet til Eurovision Song Contest. 

I 2007 var Massiel medlem av «Mission Eurovision»-juryen som skulle plukke ut det spanske bidraget til Eurovision Song Contest det året. I høve dette programmet song ho òg «Busco un hombre», ein av songane som skulle delta i uttakinga (men som då skulle syngast av ein annan artist).

## Referansar

**Denne artikkelen bygger på «[[:nb:Massiel|Massiel]]» frå ,  den 1. desember 2021.*
Neuruppin

**Neuruppin** er ein by og kommune i landkrinsen Ostprignitz-Ruppin i delstaten Brandenburg i Tyskland med 30&nbsp;000 ibuarar. Med eit flatemål på 305,2 km² er kommunen ein av dei største i heile Tyskland.

Byen Neuruppin ligg 44 meter over havet ved Ruppin-vatnet. Etter ein bybrann i 1787 vart dei nye bygningane oppførte i nyklassisk stil. Denne stilen pregar mykje av bybiletet, og gjer at byen ofte vert nemnt som den mest prøyssiske av alle byar i Preussen.

Arkitekten og kunstnaren Karl Friedrich Schinkel,forfattaren Theodor Fontane og politikaren Rudolf Diels var frå Neuruppin. 

## Kjelder

**Denne artikkelen bygger på «[[:de:Neuruppin|Neuruppin]]» frå ,  den 1. desember 2021.*  

## Bakgrunnsstoff

*
Miki Núñez

**Miguel «Miki» Núñez Pozo** () er ein spansk songar som representerte Spania i Eurovision Song Contest 2019 i Tel Aviv i Israel, med songen «La venda». I 2018 deltok han i den tiande sesongen av talenttevlinga *Operación Triunfo*, der han enda på sjetteplass.

## Musikkarriere

### ''Operación Triunfo'' og Eurovision Song Contest
Før *Operación Triunfo*, studerte Miki gitar og piano og dessutan administrasjon og leiing. Han var òg vokalist i coverbandet Dalton Bang, som han turnerte med i Catalonia. I 2018 prøvesong Miki for den tiande sesongen av realitytevlinga *Operación Triunfo*, og enda opp som ein av 18 finalistar til den fyrste TV-sende programmet. Han nådde semifinale-rundane og ende til slutt på ein sjetteplass.

Miki vart sidan ein av tretten *Operación* Triunfo-deltakarar som fekk delta i side-tevlinga til programmet for å velje den spanske deltakaren til Eurovision Song Contest 2019. Han framførte tre songar: «Nadie se salva», ein duett med Natalia Lacunza, og songane «El equilibrio» og «La venda» som soloartist. Medan «El equilibrio» vart slått ut i fyrste runde, gjekk songane «Nadie se salva» og «La venda» vidare til finalen *Eurovision Gala*. 20. januar 2019 vart Miki vald av tv-sjåarane til å representere Spania i Eurovision Song Contest med «La venda».

## Diskografi

### Singlar

### Promosinglar

### Andre songar

## Referansar

**Denne artikkelen bygger på «[[:nb:Miki Núñez|Miki Núñez]]» frå ,  den 1. desember 2021.*